ସିଲ୍‌ ହେଲା ଦୂତିପଡା ପଞ୍ଚାୟତ
ଖଜୁରିପଡା,୭ା୪(ଡି.ଏନ୍.ଏ.)- ଖଜୁରିପଡା ବ୍ଲକ ଦୂତିପଡା ପଞ୍ଚାୟତକୁ ମଙ୍ଗଳବାର ସିଲ୍ କରାଯାଇଛି। ରାଜ୍ୟରେ ୪୨ ଜଣ କରୋନାରେ ଆକ୍ରାନ୍ତ ହୋଇଥିବାବେଳେ ଜଣଙ୍କ ମୃତ୍ୟୁ ଘଟିଛି। ସବୁଠାରୁ ଅଧିକ ଆକ୍ରାନ୍ତ ହୋଇଛନ୍ତି ଭୁବନେଶ୍ୱରରେ। ଦୂତିପଡା ପଞ୍ଚାୟତ ମାଲଗୁଣ୍ଡି, ଜାମଝରି ଓ ମେକାନି ସାହିର ପ୍ରାୟ ୧୨ଜଣ ଭୁବନେଶ୍ୱର ବମିଖୋଲ ଅଞ୍ଚଳରେ ରହି କାମ କରୁଥିଲେ। ସେମାନେ ନିକଟରେ ଘରକୁ ଫେରିଛନ୍ତି। ଖବର ମିଳିବା ପରେ ସ୍ଥାନୀୟ ପ୍ରଶାସନ ପଞ୍ଚାୟତର ସମସ୍ତ ଗ୍ରାମରେ ଡ଼ାକବାଜି ଯନ୍ତ୍ର ଯୋଗେ ପ୍ରଚାର କରି ଘରୁ ବାହାରକୁ ନ ବାହାରିବାକୁ କହିବା ସହ ଗ୍ରାମଗୁଡିକୁ ସିଲ୍ କରିଛନ୍ତି। ଗଁା ପ୍ରବେଶ ପଥରେ ବ୍ୟାପକ ପୋଲିସ ମୁତୟନ ହୋଇଛନ୍ତି। ଯେଉଁମାନେ ଭୁବନେଶ୍ୱରରୁ ଆସିଛନ୍ତି ସେମାନଙ୍କ ସ୍ବାସ୍ଥ୍ୟ ପରୀକ୍ଷା ସହ ଆଇସୋଲେଶନରେ ରଖାଯାଇଛି ବୋଲି ବିଡିଓ ରବୀନ୍ଦ୍ର ନାଥ କହଁର ପ୍ରତିକ୍ରିୟାରେ ପ୍ରକାଶ କରିଛନ୍ତି।